पाएं अपने शहर की ताज़ा ख़बरें और फ्री ई-पेपरडाउनलोड करें
नोखा थाना क्षेत्र के गंभारिया गांव में पुलिस ने गुप्त सूचना के आधार पर छापामारी कर 160 किलो गांजा बरामद किया है। प्राप्त खबर के अनुसार थाना क्षेत्र के गम्हरिया गांव में गांजा का व्यापार बहुत दिनों से अवैध तरीके से चल रहा था।इसकी सूचना पुलिस को मिली तो नोखा पुलिस ने अपने पुलिस अधिकारी को सादे ड्रेस में भेज कर पहले गांव में चारों तरफ से मुआयना कराया इसके बाद जैसे ही उनको जिस जगह पर गांजा छुपा कर रखा हुआ था उस जगह का पता मिला तो उसी समय पुलिस बल बुलाकर छापामारी शुरू कर दी।छापामारी के दौरान नोखा पुलिस ने एक खलिहान में दस दस किलो के बंडल में अवैध गांजा पुआल के अंदर छुपा कर रखा गया था। जिसे पुलिस ने बरामद कर लिया। इस दौरान पुलिस ने बरामद गांजे की निशानदेही पर राकेश कुमार के घर पर छापामारी भी की लेकिन वहां उक्त व्यक्ति फरार पाया गया। इसकी पुष्टि करते हुए थानाध्यक्ष कृपाल जी ने बताया कि उक्त गांजा राकेश कुमार का बताया जाता है पुलिस अवैध गांजा कारोबारी की गिरफ्तारी के लिए कई जगह छापेमारी भी की लेकिन अभी उसकी गिरफ्तारी नहीं हो पाई है।इस दौरान 160 किलो गांजा,12 किलो गांजा का बीज और घुरी भी बरामद किया है। सूत्रों से मिली जानकारी के अनुसार गांजे का अवैध कारोबार की रेकी पुलिस द्वारा पिछले कई दिनों से किया जा रहा था।
लेकिन सही सूचना नही मिलने से पुलिस को सफलता नहीं मिल रही थी।गुरुवार को पुलिस ने सही जगह पर छापेमारी कर एक बड़ा अवैध गांजा कारोबार का उद्भेदन किया है। छापामारी के दौरान मजिस्ट्रेट के तौर पर प्रखंड विकास पदाधिकारी रामजी पासवान के नेतृत्व में उक्त बरामद अवैध गांजा का वजन किया गया एवं उसकी जब्ती सूची बनाई गई है। इस मामले में एक नामजद अभियुक्त सहित कई अज्ञात पर भी प्राथमिकी दर्ज की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn